স্থানীয়রা জানান, গত ১ অক্টোবর সোহাগ, ইব্রাহিম ও সবুজ মোটরসাইকেলের ব্রেক অয়েল, রেক্টিফাইড স্পিরিট, ইয়াবা, ঘুমের ওষুধ, সলিউশন গাম এবং এনার্জি ড্রিংকস টাইগার মিলিয়ে তা ২৪ ঘণ্টা মাটির নিচে পুতে রাখে। এরপর গত ২ অক্টোবর রাতে ওই নেশা জাতীয় পানীয় (মিকচার) রাতে পান করে করে তাৎক্ষণিকভাবে অসুস্থ হয়ে পড়ে। রাতে প্রথমে তাদের উজিরপুর হাসপাতালে, পরে বরিশাল শেবাচিম হাসপাতালে ভর্তি করা হয়। তাদের দুজনেরই অবস্থার অবনতি হলে ঢাকা মেডিকেল কলেজ হাসপাতালে পাঠানো হয়। সোমবার বেলা সাড়ে ১২টার দিকে সেখানে সোহাগের মৃত্যু হয়। রাত ৩টার দিকে ইব্রাহিমের মৃত্যু হয়। কর্তব্যরত চিকিৎসক জানিয়েছে, তাদের দুটি কিডনিই অকেজো হয়ে যাওয়াও মৃত্যু হয়েছে।